NukeNews No. 6 - LITHUANIAN

************************************************************ *    NukeNews #6 - Anti-atominės Informacijos tarnyba     * ************************************************************ - 0. Įžanga - Dėl pakankamai užimtos anti-atomine veikla vasaros, kurios metu kai kurie iš mūsų dalyvavo tarptautinėse stovyklose Lenkijoje ir Vokietijoje, Olkiluoto blokados protesto akcijose Suomijoje ir ateinančioje anti-atominėje kelionėje jūra iš Švedijos į Vokietiją, mūsų galimybės rašyti šiam NukeNews leidimui buvo ribotos. Taigi, šį kartą leidinys yra trumpesnis. Tačiau mes tikimės supažindinti jus su Nuclear Heritage Network (Branduolinio Paveldo Tinklo) aktyvistų anti-atomine veikla ir temomis. Mes labai laukiame Jūsų paramos sekančiam Lapkričio mėnesio leidiniui, ir mums vis dar skubiai reikalinga pastovi vertimo pagalba į rusų, suomių ir prancūzų kalbas.. Jūsų atsiliepimai apie NukeNews būtų labai naudingi! Parašykite mums, ką jūs manote apie informacinį leidinį, vertimo kokybę, temų įvairovę ir t.t.. Iki pasimatymo! - Einamojo NukeNews leidinio #6 struktūra - 0. Įžanga 1. Anti-atominės kampanijos dalyviai sulaikyti Minske (Baltarusija) 2. Suomijos parlamentui pateikta peticija referendumui dėl atominių projektų 3. Pakartotinų rinkimų klausimas: jokių naujų atominių projektų - Ontaris, Kanada 4. Pirmoji Nuclear Heritage Network stovykla ganėtinai gerai "apsaugota" policijos 5. Spalvingi protestai metė iššūkį atominei energijai Olkiluote (Suomija) 6. Urano kasyklos planai Rahė, netoli E.ON'o planuojamos naujos AE     (Suomija) 7. Rinkimų rezultatai Lietuvoje parodė šalies nusistatymą prieš naujus atominio reaktoriaus statybų planus, tačiau Hitachi išlieka optimistiški 8. Aš nesu atominis pilietis – Aš nelaiduoju už sekančią atominę katastrofą!!! 9. Europos piliečių iniciatyva "Mano balsas prieš atominę energetiką" 10. Solidarumo protestas prie Japonų ambasados Londone 11. Kampanijos dalyviai šaukiasi paramos sustabdyti atominį 'renesansą' 12. Kaip mes išspyrėme atominę elektrinę iš Albertos (Kanada) 13. Išlikimo šventės stovykla (Kanada) 14. Artėjantys renginiai 15. Apie NukeNews - 1. Anti-atominės kampanijos dalyviai sulaikyti Minske (Baltarusija) - Baltarusijos anti-atominės kampanijos aktyvistai - koordinatorė Tatjana Novikova ir Rusų branduolinės fizikos ekspertas Andrejus Ožarovskis, buvo areštuoti Minske Liepos 18-tos dienos rytą. Kaip vėliau išsiaiškino сharter97.org, teisinės transformacijos centro koordinatorius Michailas Matskevičius ir draugijos "Ekodom" valdybos pirmininkė Irina Suchij taip pat buvo suimti nežinomų asmenų prie "Green Network” biuro išėjimo. Irina Suchij tuo metu ėjo į Rusijos ambasadą pateikti peticijos prieš atominės elektrinės Baltarusijoje statybą originalo, o Michailas Matskevičius vyko į Leninsko policijos departamentą, kur, kaip buvo manyta, buvo laikomi aktyvistai Tatjana Novikova ir Andrejus Ožarovskis. Paskutinis jų atgavo laisvę po dešimties dienų kalėjimo. Plačiau: http://www.charter97.org/en/news/2012/7/18/55280 - 2. Suomijos parlamentui pateikta peticija referendumui dėl atominių     projektų - Ši peticija buvo paskelbta internete 2011 metų rugsėjį, ir iki šiol buvo surinkta virš 10,000 parašų. Peticija buvo pateikta Suomijos parlamentui birželio pradžioje. http://yle.fi/uutiset/campaigners_to_present_anti-nuclear_petition_to_parliament/6175422 Peticiją (suomių kalba) galima rasti čia: http://www.adressit.com/ydinvoimakansanaanestys - 3.  Pakartotinų rinkimų klausimas: jokių naujų atominių projektų - Ontaris, Kanada - Kitchener-Waterloo rinkimų apylinkėje Ontaryje, Kanadoje šį rudenį vyksta pakartotiniai rinkimai. Mes rengiamės iškelti branduolinių išlaidų viršijimą kaip svarstytiną priešrinkiminę problemą. Mes prašome visų kandidatų pasirašyti įsipareigojimą dirbti dėl branduolinių išlaidų viršijimo nutraukimo, jei jie bus išrinkti. Mes tikime, kad jei branduolinės energetikos pramonė turėtų padengti visas savo išlaidas, lygiai taip, kaip privalo ir kiti elektros gamintojai (pvz. vėjo, saulės, gamtinės dujos ir t.t.), ji negalėtų konkuruoti su žemesnės kainos gamyba. Viskas tik dėl to, kad apsaugotume mokesčių mokėtojus. Daugiau jokio laisvo kelio atominei energetikai. Mūsų kampanijos publikacijas galite pamatyti čia: http://www.cleanairalliance.org/files/kw.pdf - 4. Pirmoji Nuclear Heritage Network stovykla ganėtinai gerai "apsaugota" policijos - Liepos pabaigoje/rugpjūčio pradžioje Nuclear Heritage Network aktyvistai surengė pirmąją tarptautinę anti-atominę stovyklą. Tai buvo kiekvieną vasarą vykstantis aktyvistų, kuriuos vienija šis virtualus tinklas, suvažiavimas, skirtas sužinoti daugiau apie aktualias atominės energijos problemas kituose pasaulio kraštuose, susipažinti su kitais aktyvistais ir skatinti pradėti naujas kampanijas ir projektus. 30 aktyvistų iš keleto šalių prisijungė ir dalinosi savo žiniomis prezentacijose ir seminaruose. Nors suvažiavimo pobūdis nenumatė išsivystymo į dideles protesto akcijas, vietinė policija, tik išgirdusi apie tarptautinį įvykį, vykstantį jų paprastai tylioje ir ramioje teritorijoje, pasiuto. Keli vietos valdžios įgaliotiniai apsilankė ir stoviniavo šalimais dar prieš prasidedant stovyklai, o nuo pirmos susibūrimo dienos kaimelis buvo intensyviai sekamas policininkų. Jie laužė įstatymus, įsiverždami į privačias valdas ir sekdami be teismo leidimo, tuo neramindami, trukdydami ir gąsdindami kaimynus, kurie palaikė valdžios pareigūnus, šliaužiojančius po krūmus, plėšikais. Sveiki atvykę į Vokietiją! Plačiau: http://www.greenkids.de/europas-atomerbe/index.php/International_Anti-nuclear_Network_Meeting_in_D%C3%B6beln - 5. Spalvingi protestai metė iššūkį atominei energijai Olkiluote (Suomija) - Rugpjūčio 11 trečia viešai paskelbta tarptautinė Olkiluoto blokada įvyko dalyvaujant aktyvistams iš Suomijos, Prancūzijos, Vokietijos, Lietuvos, Švedijos ir Didžiosios Britanijos. Blokados vyko pagrindiniame greitkelyje šalia Olkiluoto AE tarp Raumos ir Porio miestų, taip pat ant įvažiavimų į elektrinės pastatus. Vėžlių mutantų gatvės protesto akcija sulėtino eismą, kol kiti aktyvistai vykdė greitkelio E8 sėdimąją ir žmonių, ratu susirakinusių tūbomis, blokadą darbuotojų pamainos keitimosi metu po 6 valandos ryto. Kiti keliai buvo laikinai uždaryti trikojų protesto, žmonių, lipančių į medžius, aktyvistų, prisirakinusių grandinėmis prie rastų, padėtų skersai kelio, žmonių, šokančių ant kelio ir kitas technikas naudojančių aktyvistų. "Legali" demonstracija vyko prie "Ydinportti" (Atominių vartų) degalinės, tačiau akcijos dieną ryškiausi buvo mažų grupelių protestai. Plačiau: http://www.greenkids.de/europas-atomerbe/index.php/Olkiluoto_Blockade_2012 - 6. Urano kasyklos planai Rahė, netoli E.ON'o planuojamos naujos AE     (Suomija) - Suomijoje, Rahė mieste, prie šiaurinio Baltijos jūros kranto aukso kasykla taikosi išmesti uraną į jūrą. Urano lygis karjero vandenyse buvo daugiau kaip 200 mikrogramų litre, o vandens rezervuare jo lygis viršijo 10 mikrogramų litre. Europos sąjungos mokslo tarybos nurodymais, norint išlaikyti preliminarų ekologinio aplinkos pusiausvyros lygį, urano kiekis gali siekti 0.5 mikrogramo litre. Per 10 metų numatomo kasyklos gyvavimo planuojama išmesti tonas urano. Uranas taip pat gali egzistuoti kietoje būsenoje, tokio pagal Europos sąjungos direktyvas leidžiama virš 10 mg litre. Anot pradinio leidimo, viename litre vandens gali būti iki 500 mikrogramų arseniko ir iki 400 mikrogramų cianido. Be specialių leidimų jūros teršimui vario ir kobalto lygis gali pasiekti netoli 100 mikrogramų litre. Kiti dydžiai taip pat atrodo ekotoksiški. Prašau paspauskite “patinka“ šiame puslapyje: http://www.facebook.com/Raahen.Kultakaivos.Ei.Myrkkyjatteille Prašome, paremkite Suomijos žmonių pasipriešinimą grasinimams statyti E.ON-Fennovoima Pyhäjoki atominę elektrinę. http://www.facebook.com/BoikotoiBoycottE.ONnuclearFennovoima.Ydinvoima - 7. Rinkimų rezultatai Lietuvoje parodė šalies nusistatymą prieš naujus atominio reaktoriaus statybų planus, tačiau Hitachi išlieka optimistiški - Beveik pusė lietuvių greičiausiai balsuos prieš planuojamas Visagino atominės elektrinės (VAE) statybas spalio mėnesį vyksiančiame referendume, anot „Prime Consulting“ apklausos lietuviškam žurnalui „Veidas“. http://www.bellona.org/articles/articles_2012/lithuania_polls - 8. Aš nesu atominis pilietis – Aš nelaiduoju už sekančią atominę katastrofą!!! - 200,000 atvirukų ir internetinių peticijų pagalba „urgewald“ daro spaudimą Vokietijos vyriausybei. To priežastis - net po Fukušimos katastrofos ir atominės energetikos atsisakymo šalyje, išlikę Vokietijos vyriausybės planai išduoti eksporto kredito garantijas užsienio atominėms elektrinėms. Prancūzijos branduolinių technologijų bendrovė „Areva“ pateikė prašymą dėl 1.3 milijardų eurų "Hermes garantijos" reaktoriaus Angra-3 statybai Brazilijoje. Būdama tarp pajūrio kurorto ir neprieinamo kalnų ruožo atominė elektrinė čia nėra apsaugota nuo galimų nuošliaužų grėsmės. Dabar planuojama išleisti kreditą pasenusiai technologijai. Taigi, nei reaktoriaus saugumas, nei saugus evakuacijos maršrutas nėra numatomas. Taip pat yra pateiktos Indijos, Suomijos, Jungtinės Karalystės, Kinijos, Čekijos ir Rumunijos užklausos dėl eksporto kreditų garantijų. Nuo 2009 metų pabaigos Angra-3 projektui yra duoti tik principiniai įsipareigojimai. Mūsų kampanijos dėka kol kas nebuvo pasirašyta jokių sutarčių. Prašome prisijungti prie mūsų protesto, siekiančio sustabdyti Angra-3 projektą ir iš naujo įdiegti visuotinį draudimą eksporto kreditų garantijoms atominėms elektrinėms!!! Plačiau: http://urgewald.org/kampagne/ich-bin-doch-kein-atombürger/das-ist-doch-kein-atomausstieg - 9. Europos piliečių iniciatyva "Mano balsas prieš atominę energetiką" - Austrijos aplinkosaugos organizacija GLOBAL2000 su kitomis partnerinėmis tarptautinėmis organizacijomis pradeda Europos piliečių iniciatyvą (EPI) "Mano balsas prieš atominę energetiką". Europos teritorijoje yra 133 atominiai reaktoriai, kas sudaro apytiksliai trečdalį reaktorių visame pasaulyje. Nuo Černobylio katastrofos pasidarė aišku: atominė energija yra rizikos technologija! Europos piliečiai gali pateikti aiškų pareiškimą dėl jų energetinės ateities ir gali paveikti įstatyminę sistemą, esančią Europos sąjungoje. Per dvylika mėnesių mes turime surinkti vieną milijoną galiojančių parašų. EPI jau buvo atmesta Europos sąjungos komisijos vieną kartą. Bet mes drąsiai tęsime kovą dėl atominės Europos krypties likvidavimo palaipsniui, kol parengsime visas priemones, reikalingas įforminti EPI. Mes pateiksime antrą paraišką rugpjūčio pabaigoje. Mūsų balsas bus išgirstas! Europos piliečių iniciatyva dėl neatominės Europos ateities išlys į dienos šviesą! Galite sužinoti daugiau apie projektą ir prisijungti prie iniciatyvos čia: http://www.my-voice.eu - 10. Solidarumo protestas prie Japonų ambasados Londone - Japonų aktyvistai ir Jungtinės Karalystės anti-atominis judėjimas 'kicknuclear.org' suorganizavo solidarumo protestą Japonijos ambasados prieigose Pikadilyje tą rytą, kai Japonijos žmonės rengė kassavaitines demonstracijas prie Ministro pirmininko rezidencijos Japonijoje penktadienio vakarais. Vyriausybė ten pradėjo pakartotinį reaktorių paleidimą po apie 50-ties įrenginių uždarymo saugumo patikrinimui po Fukušimos nelaimės. Pačioje Fukušimoje, padėtis yra bloga, ypatingai su vandeniu, pumpuojamu atvėsinti tris reaktorius, kurie kitaip ištirptų, sukeldami radioaktyvių medžiagų nutekėjimą. Vanduo sunkiasi į žemę ir toliau keliauja į Ramųjį vandenyną, be to, su vandens garais į atmosferą patenka ypatingai pavojingų radioaktyvių elementų, kaip cezis ir plutonis, dalelės. Čia galite pažiūrėti trumpą filmuką apie protesto akciją: http://vimeo.com/46891653 - 11. Kampanijos dalyviai šaukiasi paramos sustabdyti atominį 'renesansą' - Anti-atominės kampanijos dalyvius Jungtinėje karalystėje jų sąjungininkai Europoje kviečia prisijungti prie savaitgalio protesto stovyklos ir masinės protesto akcijos nuo spalio 5-tos iki 8-tos dienos. Organizacija „Sustabdykime naująjį atominį susivienijimą“ („Stop New Nuclear Alliance“) teigia, jog britų vyriausybė ruošiasi nukreipti Jungtinę Karalystę naujos kartos atominių elektrinių vystymui, tuo pačiu žudydami investicijas į atsinaujinančią energetiką. Spaudos atstovė Nancy Birch sako: "Mes šaukiamės tarptautinio palaikymo sustabdyti naudojimąsi Jungtine Karalyste kaip reklaminiu stendu tokioms kompanijoms kaip „EDF Energy“ pateikti atominę energiją kaip sprendimą dėl klimato kaitos. Mes norime ateities, o ne katastrofos. Prašau prisijungti prie mūsų protesto stovyklos, kad pasakytume NE atominei energijai prieš tai, kai jau bus per vėlu.' Daugiau informacijos galite rasti čia: http://stopnewnuclear.org.uk - 12. Kaip mes išspyrėme atominę elektrinę iš Albertos (Kanada) - Tai yra istorija apie mūsų sėkmingą ketverius metus trukusią kovą užkirsti kelią atominių reaktorių statybai Albertoje. Mes laimėjome nepaisant atominės pramonės, visų trijų pakopų vyriausybės, Albertos universiteto ir kitų projekto šalininkų masyvaus susivienijimo prieš mus. Kelioms aplinkosauginėms grupės pasisekė įveikti tokį milžinišką priešą. Knyga yra atvira nelegalios veiklos, klaidingos informacijos ir kitos nesantaiką kurstančios taktikos dokumentacija, kurias prieš tai minėtos institucijos naudojo prieš mus. Joje taip pat pateikiami būdai, kuriuos mes naudojome atskleisti ir paviešinti jų nusikaltimus. Iš esmės tai – dvidešimt pirmojo amžiaus viešo gėdinimo versija. http://www.patmcnamara.ca - 13. Išlikimo šventės stovykla (Kanada) - Pirmasis vietinių indėnų susitikimas surengtas Saskačevane išimtinai dėl branduolinių atliekų saugyklos klausimo. Jis užbaigtas rugpjūčio pradžioje su Vyresniaisiais iš Saskačevano ir kaimyninės Albertos, išreiškiant vieningą siūlymų įkurti ilgalaikę branduolinių atliekų saugyklos infrastruktūrą regione atmetimą. Surengta Komiteto Ateinančioms Kartoms kaip atsakas į Vyresniųjų vis didėjantį susirūpinimą ir vienybės šauksmą apsaugoti Žemę, “Išlikimo šventės stovykla dėl ekologinės pusiausvyros išlaikymo Žemėje” buvo surengta 2012 metų rugpjūčio 3 – 6 dienomis, pietinėje Ile-a-la-Crosso ežero įlankoje šiaurės Saskačevane, sutraukdama dalyvius iš taip toli kaip iš Monrealio, Viktorijos ir Vokietijos. Plačiau: http://www.dominionpaper.ca/articles/4587 - 14. Artėjantys renginiai - (tik pagrindiniai, praneškite apie savo renginius jei norite paskelbti sekančiame mūsų leidinyje) 2012:             Protestai prieš CASTOR transportavimus iš Jülicho į Ahausą (Vokietija) 20/08/12-14/09/12: WALKATJURRA WALKABOUT iš Yeelirrie į Leonorą (Australija) 26/08/12-09/09/12: anti-atominė kelionėje jūra iš Stokholmo (Švedija) į Greifsvaldą (Vokietija) 24/09/12-30/09/12: Knygos projektas "Atominės grėsmės aplink Baltijos                   jūrą" - darbo susitikimas Döbelne (Vokietija) 29/09/12:         Tarptautinė Protesto Akcijų Diena už branduolinės pramonės uždarymą 14/10/12:         Referendumas dėl naujos atominės elektrinės Lietuvoje 19/10/12-23/10/12: Grąžinti Hinklį – Masinė pilietinio neklusnumo akcija (Jungtinė Karalystė) 26/10/12-28/10/12: Vokietijos anti-atominio judėjimo rudens konferencija Berlyne (Vokietija) 09/12/12-12/12/12: Europos Atominė Konferencija dėl branduolinės pramonės Mančesteryje (Jungtinė karalystė) 2014:             Galimi protestai dėl CASTOR aukšto lygio radioaktyvių atliekų transportavimo iš Sellafieldo (Jungtinė Karalystė) ir vidutinio lygio radioaktyvių atliekų iš La Hagos (Prancūzija) į Gorlebeną (Vokietija) http://www.nuclear-heritage.net/index.php/Nuclear_Waste_Transport_to_Ahaus http://walkingforcountry.com http://www.greenkids.de/europas-atomerbe/index.php/Anti-nuclear_Sailing_Trip_across_the_Baltic_Sea http://www.greenkids.de/europas-atomerbe/index.php/Book_project_meeting:_Atomic_Threats_Around_the_Baltic_Sea http://uranium-action-day.info http://www.nonuclear.se/en/kalender/lithuania20121014referendum http://www.greenkids.de/europas-atomerbe/index.php/Reclaim_Hinkley_-_Mass_Act_of_Civil_Disobedience http://www.anti-atom-konferenz.org http://www.euronuclear.org/events/enc/enc2012/index.htm http://www.nuclear-heritage.net/index.php/Gorleben_Castor_Resistance_in_Germany_2014 - 15. Apie NukeNews - NukeNews yra įvairiakalbio leidinio sistema koordinuojama Atominio Paveldo Tinklo (Nuclear Heritage Network), skirta atspindėti anti-atominių aktyvistų, kuriuos jungia ši tarptautinė bendruomenė, veiklą, temas ir kovas. Žinutės yra parašytos ir išverstos aktyvistų, šalia jų įprastų anti-atominių veiklų. Niekam nėra mokama už šį darbą, nes mes norime užtikrinti šaltinių, kaip ši informacinė sistema anti-atominei kovai, kuo didesnę nepriklausomybę. Leidinys skirtas informuoti tiek aktyvistus, tiek besidominčius skaitytojus. Jūsų parama sekančiam NukeNews leidiniui yra labai laukiama. Tai turėtų būti trumpa naujienos santrauka anglų kalba, ne daugiau kaip vienas paragrafas, turinti trumpą antraštę ir galimai - nuorodą į internetinį puslapį, pateikiantį daugiau informacijos. Siųskite jas elektroniniu paštu news(eta)NukeNews.nuclear-heritage.net. Galutinis terminas 7-jam NukeNews leidiniui bus 2012 metų lapkričio 4 diena. Skleiskite žinias ir sužinokite daugiau apie NukeNews: http://NukeNews.Nuclear-Heritage.NET